WHO ວ່າ ໂຣກຄວາມດັນ ເລືອດສູງສາມາດ ປົວໄດ້ (ວີດິໂອ 2 ເລື້ອງ)
ອົງການອະນາໄມໂລກ ເນ້ນໜັກຄວາມສໍາຄັນ ຂອງໂຣກຄວາມດັນເລືອດສູງ ໃນໂອກາດຄົບຮອບ ວັນສ້າງຕັ້ງອົງການປີນີ້ ຫລືວັນອະນາໄມໂລກ ທີ 7 ເມສາ.
ອົງການອະນາໄມໂລກ ຫລື WHO ຄາດຄະເນວ່າ ມີຜູ້ໃຫຍ່ ຫລາຍກວ່ານຶ່ງ ໃນສາມຄົນໃດ ຫລືປະມານນຶ່ງພັນລ້ານຄົນ ໄດ້ຮັບຜົນກະທົບຈາກຄວາມດັນ ເລືອດສູງ ເພື່ອເປັນຂີດໝາຍ ວັນອະນາໄມໂລກ ທີ 7 ເມສາ ວັນອາທິດຜ່ານມານີ້ ອົງການ ອະນາໄມໂລກໄດ້ທໍາການປຸກລະດົມສົ່ງເສີມບາດກ້າວ ຫລາຍໆ ຢ່າງ ທີ່ປະຊາຊົນສາມາດເຮັດໄດ້ ເພື່ອຫລຸດຜ່ອນຄວາມສ່ຽງ ຕໍ່ການເສຍຊີວິດກ່ອນເວລາອັນຄວນ ຍ້ອນໂຣກຄວາມດັນເລືອດ ສູງ ທີ່ອົງການ WHO ເອີ້ນວ່າ ເພັດສະຄາດງຽບນັ້ນ ຜູ້ສື່ຂ່າວ ວີໂອເອ Lisa Schlein ມີລາຍລະອຽດກ່ຽວກັບເລື້ອງນີ້ ຊຶ່ງບົວ ສະຫວັນຈະນໍາມາສະເໜີທ່ານ ໃນອັນດັບຕໍ່ໄປ ທ່ານນາງ Margaret Chan ຜູ້ອໍານວຍການໃຫຍ່ຂອງອົງການອະນາໄມ ໂລກ ຫລື WHO ໄດ້ນໍາພາການທໍາພິທີສະເຫລີມສະຫລອງວັນສ້າງຕັ້ງອົງການອະນາໄມໂລກ ໃນວັນທີ 7 ເມສາ 1948 ໃນແຕ່ລະປີ ອົງການ WHO ຈັດພິທີເປັນຂີດໝາຍ ຄົບຮອບເຫດການ ສໍາຄັນອັນນີ້ ດ້ວຍການ ເນັ້ນຄວາມສໍາຄັນຫລືຄວາມຮ້າຍແຮງຂອງບັນຫາສາທາລະນະ ສຸກໃດນຶ່ງ ບັນຫາທີ່ຖືກຍົກຂຶ້ນມາເນ້ນໜັກ ສໍາລັບປີນີ້ ແມ່ນໂຣກຄວາມດັນເລືອດສູງ ຊຶ່ງເປັນນຶ່ງໃນ ບັນດາໂຕປະກອບທີ່ສໍາຄັນທີ່ສຸດ ທີ່ພາໃຫ້ເກີດໂຣກຫົວໃຈ ແລະໂຣກລົມສາລະບາດ ຫລື stroke ດຣ Chan ເວົ້າວ່າ ຜົນກະທົບ ຂອງອາການດັ່ງກ່າວ ໄດ້ສ້າງໃຫ້ມີວິກິດການ ດ້ານສຸຂະພາບໂລກຂຶ້ນ ດຣ Chan ອະທິບາຍວ່າ ຍິ່ງສູງ ເພີ້ມຂຶ້ນໄປອີກ ” ເວົ້າລວມແລ້ວ, WHO ລາຍງານວ່າ ພວກປະເທດທີ່ມີລາຍໄດ້ສູງ ມີອັດຕາການເປັນໂຣກ ຄວາມດັນສູງ ຕໍ່າກວ່າພວກປະເທດທີ່ມີລາຍໄດ້ຕໍ່າ ແລະປານກາງ ອົງການດັ່ງກ່າວເວົ້າ ອີກວ່າ ການເປັນພະຍາດນີ້ແມ່ນມີຫລາຍທີ່ສຸດຢູ່ໃນ ທະວີບອາຟຣິກາ ບ່ອນທີ່ຜູ້ໃຫຍ່ ເກືອບຮອດເຄິ່ງນຶ່ງເປັນໂຣກຄວາມດັນເລືອດ ສູງ ບັນດາປະເທດໃນທະວີບອາເມຣິກາ ແມ່ນມີອັດຕາການເປັນໂຣກນີ້ຢູ່ໃນ ລະດັບຕໍ່າທີ່ສຸດ ອົງການອະນາໄມໂລກ ໃຫ້ຂໍ້ສັງເກດວ່າ ຄວາມດັນເລືອດສູງແມ່ນສາມາດ ປ້ອງກັນແລະ ປົວໄດ້ ເມື່ອມັນໄດ້ຖືກກວດພົບ ອົງການດັ່ງກ່າວຊຸກຍູ້ໃຫ້ຜູ້ໃຫຍ່ທຸກຄົນຢູ່ທົ່ວໂລກ ໄປວັດ ແທກເບິ່ງຄວາມດັນເລືອດຂອງຕົນ ເພື່ອວ່າເຂົາເຈົ້າ ຈະໄດ້ເອົາບາດກ້າວ ເພື່ອຄວບຄຸມ ມັນໄດ້ ທ່ານນາງ Margaret Chan ຫົວໜ້າ WHO ເວົ້າວ່າ ຈະຕ້ອງເອົາໃຈໃສ່ ຢ່າງຈິງຈັງ ຕໍ່ໂຣກຄວາມດັນເລືອດສູງ ດຣ Chan ກ່າວມ້ວນທ້າຍວ່າ WHO ເວົ້າວ່າ ຜູ້ຄົນສາມາດຫລຸດຄວາມສ່ຽງໃນການເປັນໂຣກຄວາມດັນເລືອດ ສູງລົງ ໄດ້ ໂດຍການ ກິນເກືອໃຫ້ໜ້ອຍລົງ, ກິນອາຫານທີ່ສົມດຸນຄົບທຸກທາດ, ອອກກໍາລັງກາຍ ຢ່າງສະໝໍ່າສະເໝີ, ຫລີກລ່ຽງການສູບຢາ ແລະການກິນເຫລົ້າ ແບບທໍາລາຍສຸຂະ ພາບ WHO ເວົ້າວ່າ ຖ້າຫາກການປ່ຽນແບບແຜນດໍາລົງ ຊີວິດເຫລົ່ານີ້ ບໍ່ໄດ້ຜົນ ກໍມີຢາ ລາຄາຖືກ ສໍາລັບປິ່ນປົວພະຍາດນີ້ຢູ່ :